**Ministru kabineta rīkojuma projekta „Par valsts nekustamo**

**īpašumu nodošanu Dagdas novada pašvaldības īpašumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Publiskas personas mantas atsavināšanas likuma 45.panta pirmo daļu valsts dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgais valsts dzīvokļa īpašums. Ja attiecīgās pašvaldības dome pieņem lēmumu par valsts dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā.Atbilstoši Publiskas personas mantas atsavināšanas likuma 43.pantā norādītajam lēmumu par valsts nekustamā īpašuma nodošanu bez atlīdzības atvasinātas publiskas personas īpašumā pieņem Ministru kabinets. |
| 2. | Pašreizējā situācija un problēmas | Valsts nekustamais īpašums (nekustamā īpašuma kadastra Nr.6009 900 0310) Brīvības ielā 1-NT1, Dagdā, Dagdas novadā, ir ierakstīts Krāslavas zemesgrāmatu nodaļas Dagdas pilsētas zemesgrāmatas nodalījumā Nr.349 – NT1 uz Latvijas valsts vārda Izglītības un zinātnes ministrijas (turpmāk – ministrija) personā.Atbilstoši Valsts zemes dienesta Nekustamā īpašuma valsts kadastra informācijas sistēmas teksta datiem valsts nekustamā īpašuma (nekustamā īpašuma kadastra Nr.6009 900 0310) Brīvības ielā 1-NT1, Dagdā, Dagdas novadā, sastāvā ietilpst telpu grupa ar kopējo platību 154,80 m2 (telpu grupas kadastra apzīmējums 6009 002 0420 001 044) Brīvības ielā 1-44, Dagdā, Dagdas novadā, un pie dzīvokļa īpašuma piederošās būves (būves kadastra apzīmējums 6009 002 0420 001) Brīvības ielā 1, Dagdā, Dagdas novadā, 1548/20029 domājamās daļas.Valsts nekustamais īpašums (nekustamā īpašuma kadastra Nr.6009 900 0311) Brīvības ielā 1-22A, Dagdā, Dagdas novadā, ir ierakstīts Krāslavas zemesgrāmatu nodaļas Dagdas pilsētas zemesgrāmatas nodalījumā Nr.349 – 22a uz Latvijas valsts vārda ministrijas personā.Atbilstoši Valsts zemes dienesta Nekustamā īpašuma valsts kadastra informācijas sistēmas teksta datiem valsts nekustamais īpašums (nekustamā īpašuma kadastra Nr.6009 900 0311) Brīvības ielā 1-22A, Dagdā, Dagdas novadā, sastāv no telpu grupas ar kopējo platību 34,50 m2 (telpu grupas kadastra apzīmējums 6009 002 0420 001 041) Brīvības ielā 1-22A, Dagdā, Dagdas novadā, un pie dzīvokļa īpašuma piederošās būves (būves kadastra apzīmējums 6009 002 0420 001) Brīvības ielā 1, Dagdā, Dagdas novadā, 345/20029 domājamām daļām.Saskaņā ar Valsts zemes dienesta Nekustamā īpašuma valsts kadastra informācijas sistēmas teksta datiem būve (daudzdzīvokļu dzīvojamā māja) (būves kadastra apzīmējums 6009 002 0420 001) Brīvības ielā 1, Dagdā, Dagdas novadā, atrodas uz zemes vienības (zemes vienības kadastra apzīmējums 6009 002 0420) Brīvības ielā 1, Dagdā, Dagdas novadā, kas pieder Dagdas Vissvētās Trīsvienības Romas katoļu draudzei. Dagdas Vissvētās Trīsvienības Romas katoļu draudzes priesteris savā 2011.gada 18.marta vēstulē (bez numura) „Par nekustamā īpašuma pirmpirkuma tiesībām” norāda, ka Dagdas Vissvētās Trīsvienības Romas katoļu draudze atsakās no valsts nekustamā īpašuma (nekustamā īpašuma kadastra Nr.6009 900 0310) Brīvības ielā 1-NT1, Dagdā, Dagdas novadā, un no valsts nekustamā īpašuma (nekustamā īpašuma kadastra Nr.6009 900 0311) Brīvības ielā 1-22A, Dagdā, Dagdas novadā (turpmāk abi kopā – valsts nekustamie īpašumi), pirmpirkuma tiesībām.Atbilstoši Ministru kabineta 2011.gada 1.marta rīkojumā Nr.80 „Par Preiļu arodvidusskolas, Višķu Profesionālās vidusskolas, Dagdas arodvidusskolas un Jaunaglonas arodvidusskolas reorganizāciju un Viduslatgales Profesionālās vidusskolas izveidi” norādītajam ar 2011.gada 1.septembri, reorganizējot ministrijas padotībā esošās valsts profesionālās izglītības iestādes – Preiļu arodvidusskolu, Višķu Profesionālo vidusskolu, Dagdas arodvidusskolu un Jaunaglonas arodvidusskolu –, apvienojot tās, ir izveidota ministrijas padotībā esoša valsts profesionālās izglītības iestāde – Viduslatgales Profesionālā vidusskola –, kura šobrīd apsaimnieko valsts nekustamos īpašumus.Saskaņā ar Dagdas novada domes 2011.gada 30.marta sēdes protokollēmumu (prot. Nr.4, 35.§) Dagdas novada dome lūdza ministriju nodot Dagdas novada pašvaldības īpašumā bez atlīdzības valsts nekustamos īpašumus.Ministrijas Nekustamā īpašuma un valsts mantas apsaimniekošanas komisijas 2011.gada 15.aprīļa ārkārtas sēdē (prot. Nr.124, 3.punkts) tika pieņemts lēmums atbalstīt valsts nekustamo īpašumu nodošanu Dagdas novada pašvaldības īpašumā bez atlīdzības. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekta „Par valsts nekustamo īpašumu nodošanu Dagdas novada pašvaldības īpašumā” (turpmāk – rīkojuma projekts) mērķis un būtība ir nodot Dagdas novada pašvaldības īpašumā bez atlīdzības valsts nekustamos īpašumus likuma „Par pašvaldībām” 15.panta pirmās daļas 9.punktā noteiktās pašvaldības autonomās funkcijas nodrošināšanai.Gadījumā, ja iestājas rīkojuma projekta 2.2.apakšpunktā minētais nosacījums, Dagdas novada pašvaldībai nekustamais īpašums (nekustamā īpašuma kadastra Nr.6009 900 0310) Brīvības ielā 1-NT1, Dagdā, Dagdas novadā, un nekustamais īpašums (nekustamā īpašuma kadastra Nr.6009 900 0311) Brīvības ielā 1-22A, Dagdā, Dagdas novadā, jānodod bez atlīdzības atpakaļ valstij saskaņā ar Publiskas personas mantas atsavināšanas likuma 42.panta otro daļu un 43.pantu. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Jautājuma būtība ir saistīta ar ministrijas valdījumā esošo valsts nekustamo īpašumu īpašnieka maiņu un to tālāku apsaimniekošanu. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| 7. | Cita informācija | Nav. |

Anotācijas II, III, IV, V un VI sadaļa – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un Dagdas novada pašvaldība. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz tieslietu politiku.Ministru kabineta rīkojums „Par valsts nekustamo īpašumu nodošanu Dagdas novada pašvaldības īpašumā” pēc apstiprināšanas Ministru kabinetā būs pieejams Interneta tīklā: datu bāzē [www.likumi.lv](http://www.likumi.lv) un datu bāzē www.vestnesis.lv. |

Izglītības un zinātnes

ministrs R.Ķīlis

Vizē:

Valsts sekretārs M.Gruškevics

01.11.2011 11:20

886

D.Putāne

67047889, diana.putane@izm.gov.lv